Die kykNET-Rapport Boekpryse word vanjaar vir die tweede keer toegeken. In die eerste bestaansjaar van die prys is 54 inskrywings ontvang. Vanjaar se oes was 56 titels en is ’n gawe aanduiding van die lewenskragtigheid van Afrikaans.
Ook by niefiksie is daar ’n merkbare bemoeienis met die verlede, hetsy met ’n politiese, ekonomiese, historiese of kulturele invalshoek. Dit is kennelik ’n produktiewe genre wat ’n groot keuse bied aan lesers.
Die wenners word op Donderdagmiddag 19 November aangekondig by ’n geselligheid in Kaapstad. Die wenner van die Jan Rabie-Rapportprys vir 2015 word by dieselfde geleentheid aangekondig. Dáárdie kortlyste word bekendgemaak in Oktober.